Pit van Rijswijck

De Pit van Rijswick, gebuer de 7. November 1986 zu Lëtzebuerg, ass e lëtzebuergesche Marathon- an Ultramarathonsleefer.

2023 huet hie sech am World Marathon Challenge, deen dra besteet a 7 Deeg 7 Marathonen op 7 Kontinenter ze lafen, als 2. placéiert mat enger Duerchschnëttszäit vun 3 Stonnen a 24 Minutten pro Marathon. Hien ass domat den éischte Lëtzebuerger, dee Member beim Intercontinental Marathon Club ass, e Club, deen 2023 195 Membere gezielt huet.

Mat sengem Projet Running Against Cancer huet hien duerch dësen Challenge 109.777,42 € fir d'Fondation Cancer gesammelt, déi d'Recherche géint de Glioblastom, e Gehiertumor, ënnerstëtzt.

 Privates 
Hien ass Papp vun 2 Meedercher. Säi Monni ass de John van Risjwijck.

 Palmarès 
Hien ass eng 30 Marathone gelaf an huet u follgenden Ultramarathonen deelgeholl:

 2010 - Tour de Tirol
 2013 - Swissalpine Marathon, 77,5 km (9:25:16)
 2013 - 2. beim DKV Urban Trail, La Grande Ducale, 56 km (4:35:14)
 2014 - 100 km de Bienne (9:41:42)
 2015 - Polar Bear Challenge, Grönland - 2. Plaz am Marathon (3:32:20), am Semimarathon (1:43:45) an am Generalklassement (5:16:05)
 2016 - 54. am Zugspitzmarathon (8;07:49,3)
 2019 - 42. am Stubai Ultratrail, 65 km (14:56:50)
 2023 - 2. am World Marathon Challenge
 2024 - Boston Marathon - 3:14:05
 2024 - Jungfraumarathon - 4:12:08 (nei Streck)
 2024 - Chicago Marathon - 2:52:38

 Éierungen 
De Pit van Rijswijck gouf 2023 vun der Vereenegung vun de Sportjournalisten mam „Ultra-Sport-Präis“ ausgezeechent.

Kategorie:Gebuer 1986
Kategorie:Lëtzebuergesch Marathonleefer
Kategorie:Lëtzebuergesch Sportler vum Joer
Referenzen

Kategorie:Gebuer 1986
Kategorie:Lëtzebuergesch Marathonleefer
Kategorie:Lëtzebuergesch Sportler vum Joer